Source: https://handbalmania.ro/2020/02/27/liga-zimbrilor-turda-a-invins-din-nou-steaua-dunarea-calarasi-a-legat-doua-victorii/
Timestamp: 2020-04-07 03:11:02+00:00

Document:
Liga Zimbrilor / Turda a învins din nou Steaua, Dunărea Călărași a legat două victorii – Handbal Mania
Liga Zimbrilor / Turda a învins din nou Steaua, Dunărea Călărași a legat două victorii
27/02/2020 Redactia	Niciun comentariu csm focsani, dunarea calarasi, potaissa turda, steaua bucuresti
Potaissa Turda a câștigat joi seara la Chiajna și a învins Steaua pentru a treia oară în acest sezon, după ce câștigase și în tur, și în Cupa României. Steaua a început mai bine, a condus cu 3-0, dar oaspeții au revenit după primul sfert de oră și au preluat conducerea în minutul 17, 8-7, după ce gazdele rataseră 3 aruncări de la 7 metri. De altfel, per total, ambele echipe au ieșit pe minus la acest capitol, Steaua a marcat de 2 ori din 5 aruncări de la 7 metri, în timp ce Potaissa a marcat 2 din 6. Ardelenii au intrat cu două goluri avans la pauză și s-au desprins treptat în repriza secundă, obținând o victorie clară.
După ce suferise două înfrângeri consecutive împotriva primelor două clasate, Dunărea Călărași a reușit să lege două victorii. În partida de joi cu Focșaniul, echipa pregătită de Gabriel Armanu a suferit în prima repriză, când oaspeții au condus cu 8-4 și 9-5. S-a intrat la egalitate la pauză, după care Dunărea a preluat controlul și a reușit a zecea victorie a sezonului în campionat. Din etapa a 20-a mai sunt de disputat trei partide: HC Buzău – Minaur Baia Mare (vineri, ora 18), HC Dobrogea Sud Constanța – CSM București (sâmbătă, ora 15.30, live TVR 1) și CSM Bacău – Dinamo (amânat, dată nestabilită).
STEAUA BUCUREȘTI – POTAISSA TURDA 27-35 (12-14) Arbitri: Theodor Șerbu / Andrei Vasilescu
Steaua: Stănescu, Niculai – Mihalcea 6, Grbovic 4, Milosevic 4, Humet 4, Constantina 3, Valadao 3, Da Silva 1, Burlacu 1, Aslanian 1, Johannson, I. Pop, Georgescu, Florea. Antrenor: Sandu Iacob.
Turda: Szopka 1 gol, Fleșer, Irimuș – Dragas 6, Ghiță 5, D. Pop 5, Cîntec 4, Pavel 3, Thalmaier 3, Talas 3, Totoi 2, Savic 1, Ghivil 1, Pințoiu 1, Rohozneanu. Antrenor: Horațiu Gal.
DUNĂREA CĂLĂRAȘI – CSM FOCȘANI 24-19 (11-11) Arbitri: Adrian Georgescu / Mihai Moldoveanu
Călărași: Șelaru, V. Rusu – M. Bujor 5, Hanțaru 4, G. Bujor 4, Dospinescu 3, Radojkovic 3, Broască 3, Dumitriu 2, Vartic, Zacaciurin, Vujadinovic, Panait, Soare, Sandu, Păunescu. Antrenor: Gabriel Armanu.
Focșani: Marocico 1 gol, Cloșcă, C. Rusu – Țuțu 6, Marijanac 4, Sladic 3, Mănescu 2, Popovici 1, Nuțu 1, Gramatic 1, Popa, Mocanu, Rață, Pătru, Rotaru, Cozorici. Antrenor: Dalibor Cutura.
Foto: Facebook Potaissa Turda
← Liga Zimbrilor / Timișoara se impune acasă cu Vasluiul, CSM Făgăraș câștigă la Reșița
CSM București a anunțat transferul Alexandrinei Barbosa →
CS Magnum Botoșani e prima echipă calificată în optimile cupei masculine
02/11/2019 Costin Alexandrescu 0

References: csm 
 CSM 
 CSM 
 CSM 
 CSM 

CSM